Γούλονγκονγκ

Το Γούλονγκονγκ (), ανεπισήμως αναφερόμενο και ως «το Γκονγκ» (The Gong), είναι παραθαλάσσια πόλη στη Νέα Νότια Ουαλία της Αυστραλίας. Το Γούλονγκονγκ βρίσκεται στην περιοχή Ιλαγουάρα (Illawarra), 68 χιλιόμετρα νότια από το κέντρο του Σίδνεϊ.Απόσταση από το Hyde Park του Σίδνεϊ μέχρι τον σιδηροδρομικό σταθμό στο κέντρο του Γούλονγκονγκ - Google Maps Τον Ιούνιο του 2018 ο πληθυσμός του Γούλονγκονγκ ήταν κατά εκτίμηση 302.739 κάτοικοι, γεγονός που το καθιστά την τρίτη σε πληθυσμό πόλη στη Νέα Νότια Ουαλία μετά το Σίδνεϊ και το Νιούκασλ, αλλά και τη δέκατη σε πληθυσμό πόλη ολόκληρης της Αυστραλίας.

Η μητροπολιτική περιοχή του Γούλονγκονγκ εκτείνεται από την κωμόπολη Έλενσμπεργκ στα βόρεια έως το Σελ Κόουβ στα νότια. Γεωλογικώς η πόλη βρίσκεται στο νοτιοανατολικό τμήμα της Λεκάνης του Σίδνεϊ, που εκτείνεται από το Νιούκασλ έως το Νάουερε.

Το Γούλονγκονγκ είναι αξιοσημείωτο για τη βαριά βιομηχανία του, τη δραστηριότητα του λιμανιού του και το φυσικό τοπίο του, που διακρίνεται από μία στενή λωρίδα ανάμεσα στις παραλίες του και τις μακρές, απότομες και πυκνοδασωμένες πλαγιές της Ιλαγουάρα. Διαθέτει ακόμη δύο καθεδρικούς ναούς, άλλες εκκλησιές πολλών δογμάτων και τον μεγαλύτερο βουδιστικό ναό σε ολόκληρο το Νότιο Ημισφαίριο, τον Ναό του Ναν Τιεν. Το Γούλονγκονγκ έχει μακρά ιστορία ανθρακωρυχίας και χαλυβουργίας. Από την άλλη, προσελκύει πολλούς τουρίστες κάθε χρόνο και αποτελεί τοπικό κέντρο για τη βιομηχανία αλιευμάτων του νότου. Το Πανεπιστήμιο του Γούλονγκονγκ έχει περίπου 37.000 φοιτητές και χαίρει διεθνούς φήμης.

Το όνομα «Γούλονγκονγκ» πιστεύεται ότι σημαίνει «θάλασσες του Νότου» στην τοπική γλώσσα των ιθαγενών, τη θαραγουάλ, αναφερόμενο στη Νότια Ακτή της Νέας Νότιας Ουαλλίας. Ωστόσο έχουν προταθεί και άλλες ετυμολογήσεις-σημασίες, όπως «μεγάλη γιορτή των ψαριών», «σκληρό έδαφος κοντά στο νερό», «τραγούδι της θάλασσας», «ήχος των κυμάτων», «πολλά φίδια» και «πέντε νησιά».McCarthy, F.D.: The Australian Museum: New South Wales Aboriginal Place Names and Euphonious Words, with their Meanings, 3η έκδ., Australian Museum, Σίδνεϊ 1959.Illawarra Historical Society Bulletin, Illawarra Historical Society, Wollongong, 1945 κ.ε.Cousins, Arthur: The Garden of New South Wales, Producers' Co-op., Distributing Society Ltd, Sydney 1948Shaw, Hilde J.: 200 Facts About Historic Illawarra, Illawarra Historical Society, Wollongong 1970McDonald, W.G.: Earliest Illawarra: By its Explorers and Pioneers, Illawarra Historical Society, Wollongong 1966

Παραπομπές

Εξωτερικοί σύνδεσμοι
 Ιστότοπος του δημοτικού συμβουλίου για επισκέπτες
 Το Wollongong στο Visit NSW

Γουλονγκονγκ